РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 01

от заседание на Комисия ”Професионална квалификация и 
информационни технологии”,
проведено на 09.01.2017 г.

Днес, 09.01.2017 г. /понеделник/ от 12,00 часа се проведе заседание на комисия “Професионална квалификация и информационни технологии”, в състав:

         ПРЕДСЕДАТЕЛ: Румен Георгиев 
                  ЧЛЕНОВЕ: Даниела Костова	          
                                                    Елка Атанасова 
Юлиана Колева - отсъства
        Галина Карагьозова - отсъства
        Мария Кузманова 

На заседанието присъстваха експертните сътрудници към комисията: инж. Валери Михайлов – директор дирекция „ИТСС“, Анелия Чомакова – гл. експерт дирекция „ИТСС“, Юлиана Стойнева – младши експерт – юрисконсулт, отдел „ЮОДКВСС“, дирекция „Правна“ и Румяна Тодорова – ст. експерт-статисически анализ, АВСС.

При обсъжданията по т. 1 присъства г-жа Соня Найденова – член на ВСС и член на комисия „Съдебна карта, натовареност и съдебна статистика” към Съдийската колегия на Висшия съдебен съвет.

1.ОТНОСНО: Среща с Марин Кошутов –  „Смарт Системс 2010“  ЕООД във връзка с решение на КПКИТ по протокол № 43/19.12.2016 г., т. 1 относно предприемане на мерки за подобряване работата на СРС.

След като се запозна с информацията за работата на работната група и изслуша г-н Марин Кошутов 

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

1.1. Приема за сведение информацията за подготовката на доклад на работната група създадена с решение на КПКИТ по протокол № 43/19.12.2016 г., т. 1 относно предприемане на мерки за подобряване работата на СРС и предоставената информация от Марин Кошутов –  „Смарт Системс 2010“  ЕООД.					 
1.2. Изразява благодарност към работната група създадена с решение на КПКИТ по протокол № 43/19.12.2016 г., т. 1 относно предприемане на мерки за подобряване работата на СРС. Да се организира среща на работната група на 17 и 18.01.2017 г. за окончателното приемане на  доклада.

                                                                                                                  ПРОЕКТ

Комисия ”Професионална квалификация и информационни технологии” предлага на Пленума на Висшия съдебен съвет да приеме следното решение:

ПЛЕНУМЪТ НА ВИСШИЯ СЪДЕБЕН СЪВЕТ
РЕШИ:

 1.4. ПРИЕМА проект на препоръки на работната група създадена с решение на КПКИТ по протокол № 43/19.12.2016 г., т. 1 относно начина и организацията на  работата в СРС с АСУД. Окончателният доклад на работната група и препоръките към него да бъде разгледан на заседание на Пленума на ВСС след провеждане на финална среща на работната група, която да се проведе на 17 и 18.01.2017 г.
1.5. Предлага на ръководството на СРС, съгласно предварителната информация от дейността на работната група, да командирова съответните ръководители на звена в Окръжен съд гр. Благоевград за период от 2 дни /1 нощувка/, с цел планиране на организация на обучение на служителите на СРС  за работа с АСУД.
1.6. Да се изпрати решението на председателя на Софийски районен съд.
1.7. Да се изпрати писмо до председателя на Окръжен съд гр. Велико Търново, председателя на Окръжен съд гр. Смолян и председателя на Окръжен съд гр. Благоевград с предложение за излъчване на лектори, които да бъдат финансирани за сметка на  ВСС, с цел бъдещото подпомагане обучението на служителите от СРС.

Предложението да се внесе за разглеждане в заседание на Пленума на ВСС, което ще се проведе на 12.01.2017 г.

 2.ОТНОСНО: Писмо от Съюза на юристите в България и „АПИС Европа” АД относно проектно предложение за участие в обявен конкурс по програма „Правосъдие” на ЕС.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

2.1. Изразява благодарност към Съюза на юристите в България и „АПИС Европа” АД относно подготовката на проектно предложение за участие в обявен конкурс по програма „Правосъдие” на ЕС. 
2.2. Подкрепя участието на Съюза на юристите в България и „АПИС Европа” АД в обявен конкурс по програма „Правосъдие” на ЕС. 
2.3.  Препоръчва на Съюза на юристите в България и „АПИС Европа” АД да извършат корекциите посочени в предложението за промяна, свързано с това, че всичко което се експортира и прехвърля като данни са линкове и метаданни, но не и самото съдържание.
2.4. Да бъдат информирани за решението на комисията Съюза на юристите в България и „АПИС Европа” АД с писмо и по телефона, с оглед изтичащия  срок на 11.01.2017 г. за подаване на документацията.

3.ОТНОСНО: Писмо от председателя на Апелативен съд гр. Велико Търново във връзка с решение на КПКИТ по протокол № 39/28.11.2016 г., т. 12 относно качеството „потребител” на съда на  софтуерна система „Левентс”.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

3.1. Приема за сведение писмото от председателя на Апелативен съд гр. Велико Търново във връзка с решение на КПКИТ по протокол № 39/28.11.2016 г., т. 12 относно качеството „потребител” на съда на  софтуерна система „Левентс”.

4.ОТНОСНО: Писмо от председателя на Софийски градски съд относно преразглеждане договора от 22.06.1999 г. сключен  между ВСС и „Информационно обслужване” АД и необходимостта от осигуряване на информационен продукт.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

4.1. Изпраща на председателя на ВКС писмо с изх. № ВСС-416/20.12.2016 г. от председателя на Софийски градски съд ведно с цялата документация от преговорите между „Информационно обслужване” АД и ВСС. 
4.2.  Предлага на председателя на ВКС да определи представител за провеждане на среща с „Информационно обслужване” АД  и разглеждане на поставения проблем.

5.ОТНОСНО: Писма от председателя на Районен съд гр. Горна Оряховица, председателя на Районен съд гр. Лом и председателя на Окръжен съд гр. Монтана относно определяне на период за изравняване в Централизираната система за разпределение на делата.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

5.1. Приема за сведение писмата от председателя на Районен съд гр. Горна Оряховица, председателя на Районен съд гр. Лом и председателя на Окръжен съд гр. Монтана относно определяне на период за изравняване в Централизираната система за разпределение на делата.
5.2. Възлага на дирекция „ИТСС“ да събира постъпващи писма относно определяне на период за изравняване в Централизираната система за разпределение на делата.
 
6.ОТНОСНО: Искания от председателя на Районен съд гр. Благоевград и от председателя на Военен съд гр. Сливен за осигуряване на средства за закупуване на компютърна конфигурация за работа с класифицирана информация.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

6.1. Да се изпрати писмо до председателя на ДАНС за определяне на представител, който да предостави на комисията обобщена информация във връзка с исканията от съдилищата на компютърна техника за работа с класифицирана информация. С цел вземане на принципно решение при определяне оптималните параметри на компютърната техника за работа с класифицирана информация, което да важи за цялата съдебна система, като се отчита натовареността на съответния съд, възможността за работа с секретни дела и е съобразено с финансовите възможности на съдебната система, да се организира среща в следващо заседание на комисията.
6.2. Отлага разглеждане на исканията на Районен съд гр. Благоевград и Военен съд гр. Сливен, с цел определяне на единни стандарти.
6.3. Изпраща решението на комисията на председателя на Районен съд гр. Благоевград и на  председателя на Военен съд гр. Сливен.

7.ОТНОСНО: Искане от председателя на Районен съд гр. Лом за осигуряване на средства за закупуване на 9 бр. електронни информационни табла.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

7.1. Отлага искането от председателя на Районен съд гр. Лом за осигуряване на средства за закупуване на 9 бр. електронни информационни табла до определяне на единни лимити за информационните табла.
7.2. Изпраща решението на комисията на председателя на Районен съд гр. Лом.

8.ОТНОСНО: Искане от председателя на Районен съд гр. Радомир за осигуряване на средства за закупуване на 1 бр. сървър и  1 бр. UPS.

Искането е за замяна на сървър, който е дефектирал и ремонта е нецелесъобразен. След запознаване с приложените оферти и като прецени най-доброто съотношение качество - цена 

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

8.1. Искането от председателя на Районен съд гр. Радомир за осигуряване на средства за закупуване на 1 бр. сървър и 1 бр. UPS на обща стойност 4037.00 лв. с ДДС, е целесъобразно.
8.2. Изпраща решението по т. 8.1 на комисия „Бюджет и финанси“, по компетентност.

9.ОТНОСНО: Искане от председателя на Районен съд гр. Свищов за осигуряване на средства за закупуване на многофункционална копирна машина.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

9.1. Искането от председателя на Районен съд гр. Свищов за осигуряване на средства за закупуване на многофункционална копирна машина, не е от компетентността на КПКИТ.
9.2. Изпраща решението на комисия „Бюджет и финанси" на ВСС, по компетентност.
ПРЕДСЕДАТЕЛ
НА КОМИСИЯТА: /П/
		РУМЕН ГЕОРГИЕВ